2 Minutes to Midnight

«2 Minutes to Midnight» er ein song av det engelske heavy metal-bandet Iron Maiden frå det femte studioalbumet deira, Powerslave (1984). Han vart gjeven ut som den tiande singelen til bandet, og den første frå albumet, den 6. august 1984. Singelen nådde 11. plassen på UK Singles Chart i Storbritannia og 25. plassen på Billboard Top Album Tracks.

Oversyn
«2 Minutes to Midnight» vart skriven av Adrian Smith og Bruce Dickinson.

Songen referer til Dommedagsklokka, ei symbolsk klokke nytta av Bulletin of the Atomic Scientists, som representerer nedtellinga til ein potensiell global katastrofe. I september 1953 nådde klokka to minuttar på midnatt, det nærmaste han nokon gong har vore midnatt, då USA og Sovjetunionen testa hydrogenbomber. I følgje Dickinson kritiserer songen «krigsromantikken», og særleg den kalde krigen.

«Rainbow's Gold»
Den første B-sida er ein coverversjon av songen «Rainbow's Gold» av det britiske progrockbandet Beckett, som dei gav ut i 1974. Songen var skriven av Terry Slesser og Kenny Mountain.

I følgje Nicko McBrain, som kommenterte singlen i «Listen With Nicko Part VI» (ein del av serien The First Ten Years), var medlemmane i Iron Maiden vener med medlemmar i Beckett.

«Mission From 'Arry»
Ei anna B-side, kalla «Mission from 'Arry», er ei innspeling av ein krangel mellom bassisten Steve Harris og trommeslagaren Nicko McBrain, som fann stad etter ein konsert i Allentown i Pennsylvania under World Piece-turneen. Under konserten braut bassutstyet til Harris saman, og han bad den nærmaste scenearbeidaren om å be McBrain spele ein lengre solo. Han klarte ikkje å få McBrain til å forstå meldinga og dette gjekk utover soloen hans, slik at han kjefta på scenearbeidaren etterpå. Vokalisten Bruce Dickinson syns krangelen som følgde var så morosam at han valde å ta han opp på lydband.

Innhald
7"-singel

12"-singel

 Medverkande 
Henta frå singel-omslaget.
Iron Maiden
Bruce Dickinson – solovokal
Dave Murray – gitar
Adrian Smith – gitar
Steve Harris – bassgitar
Nicko McBrain – trommer
Produksjon
Martin Birch – produsent, lydteknikar
Derek Riggs – illustrasjon
Ross Halfin – fotografi

Andre versjonar
 År  Artist  Album 1988  Decameron  Made in Tribute: A Tribute to the Best Band in a Whole Goddamn World 1999  Deceased  A Call To Irons Vol. 2 2005  The Iron Maidens  World's Only Female Tribute to Iron Maiden 2005  Joe Lynn Turner, Richie Kotzen, Bob Kulick, Tony Franklin, Chris Slade  Numbers From The Beast 2005  Primal Fear  A Tribute to the Beast, Vol. 2 2008  Glamour of the Kill  Maiden Heaven: A Tribute to Iron Maiden 2012  Maiden uniteD  Across The Seventh Sea

I andre media
 Songen vart nytta i videospelet Grand Theft Auto: Vice City i 2002 på radiostasjonen V-Rock. 
 Songen er spelbar i videospelet Guitar Hero 5, men er kraftig sensurert.
 Han er nedlastbar for videospelet Rock Band.
 «Two Minutes to Midnight» vart tittelen på ein episode i serien Supernatural.

Lister
 Singel Liste (1984) Plassering Album «2 Minutes to Midnight» Den tyske singellista 70Powerslave Irish Singles Chart 10UK Singles Chart11 Singel Liste (1990) Plassering Album «2 Minutes to Midnight» / «Aces High» UK Albums ChartNyutgjeving av begge singlane som ein del av The First Ten Years. Strekte seg over tidsgrensa til UK Singles chart. 11—

 Fotnotar 

Kjelder

Denne artikkelen bygger på «2 Minutes to Midnight» frå ,  den 24. august 2016. 
 oppgav desse kjeldene:

Bakgrunnsstoff


Kategori:Iron Maiden-songar
Kategori:Antikrigssongar
Kategori:Songar om atomkrig og atomvåpen
Kategori:Singlar frå 1984
Kategori:Songar skrivne av Bruce Dickinson
Kategori:Songar skrivne av Adrian Smith
Kategori:Songar frå 1984
Kategori:EMI Records-singlar